
УТВЪРЖДАВАМ:



ПРАВИЛА ЗА ПОДАВАНЕ НА ДОКУМЕНТИ, ПРИЕМ И ЗАПИСВАНЕ НА УЧЕНИЦИ В ПЪРВИ И ПЕТИ КЛАС В ОУ „Н.Й.ВАПЦАРОВ” С. СЕЛАНОВЦИ

I. ОБЩИ ПОЛОЖЕНИЯ
Чл. 1. Настоящите правила уреждат реда и начина за подаване на документи, прием и записване на деца, подлежащи на обучение в първи клас.
Чл. 2. Правилата са разработени в съответствие със следните документи
· Закон за предучилищното и училищното образование
· Наредба №10/01.09.2016 за организация на дейностите в училищното образование
· Наредба за финансирането на институциите в системата на предучилищното и училищното образование
II. ПОДАВАНЕ И ПРИЕМ НА ДОКУМЕНТИ
Чл. 3. В ОУ „Н.Й.Вапцаров” с. Селановци се приемат деца, подлежащи на обучение в първи и пети клас, чрез писмено заявление – образец за постъпване, попълнено от родителите или настойниците. В случай, че родителят / настойника отсъства, документите се подават от официално упълномощено лице.
Чл. 4. Към заявлението за постъпване в първи и пети клас се представя и оригиналът на акта за раждане за справка.
Чл. 5. Заявленията за постъпване в първи пети клас се подават по утвърден със заповед на директора на училището график.
Чл. 6. Приемът на документи се извършва от комисия, определена със заповед на директора на училището.
Чл. 7. На всяко заявление за постъпване в първи и пети клас завеждащ административна служба поставя входящ номер и се вписва във входящия дневник за кореспонденция в училището.
III. ЗАПИСВАНЕ НА ДЕЦА, ПОДЛЕЖАЩИ ЗА ПЪРВИ КЛАС
Чл. 8. Родителите и настойниците на деца, подлежащи за първи и пети клас, са длъжни в срок от 02.06 до 13.06. на съответната година /в работни дни/ да представят в деловодството на училището оригиналното удостоверение на детето за завършена подготвителна група
Чл. 9. В срок от 02.06 до 13.06. на съответната година /в работни дни/ се подават и декларациите на родителите и настойниците на бъдещи първокласници, чиито деца не са посещавали подготвителна група
Чл.10. Списъците с новоприетите ученици в първи и пети клас се поставят на информационното табло до 30.06. на съответната година
Чл.11. Обща родителска среща с родителите и настойниците на бъдещите първокласници и петокласници, за решаване на организационни въпроси, се провежда по утвърден със заповед на директора на училището график.
Чл. 12. Родителите/настойниците на новоприетите ученици в първи и пети клас подават заявление за включване в група за целодневна организация на учебния ден.
Чл.13 Родителите и настойниците на деца със специални образователни потребности представят на класния ръководител необходимите документи.
IV. КРИТЕРИИ ЗА ПОДБОР НА КАНДИДАТИТЕ
Чл.14 Като единствено училище на територията на селото, единственият критерий за прием е възрастта – навършени 7 години в годината на постъпване в първи клас и завършен четвърти клас за постъпване в пети клас.
Чл.15 По желание на родителите / настойниците в първи клас се приемат и 6 годишни деца при представяне на удостоверение за НАЛИЧНА училищна готовност от детска градина, което се съгласува с РОУ - Враца
V. ЗАКЛЮЧИТЕЛНИ РАЗПОРЕДБИ
Чл.16 Настоящите правила имат за цел да улеснят родителската общност и педагогическата колегия в организацията на приема в първи и пети клас
Чл.17 Настоящите правила се прилагат след утвърждаването им от директора на училището.
Чл.18 Правилата са отворени и подлежат на актуализация при промяна на нормативната уредба.
Чл.19 Неразделна част от тези правила е график на дейностите за приемане на учениците, който се актуализира ежегодно /Приложение 1/ 

